
Előterjesztés: Zalakaros Város Önkormányzata Képviselőtestülete 2021. szeptember 23-án tartandó ülésére
Napirend címe: Ajánlatok elbírálása „Torrens árok (Zalakaros 669 hrsz.) helyreállításához kapcsolódóan kivitelezési feladatok elvégzése” tárgyban
Készítette: Hohl-Szabó Edina projektmenedzser
Tisztelt Képviselőtestület!
Zalakaros Város Önkormányzata ár- és belvízvédelmi vízi létesítmény helyreállítása miatt vis maior pályázatot nyújtott be a város fő vízelvezető csatornájának, a Torrens ároknak (669 hrsz.) a mederburkolat károsodása miatt. A Belügyminisztérium Támogatásával Zalakaros Város Önkormányzata a felmerült költségek finanszírozására 3.615.000,- Ft, azaz hárommillió-hatszáztizenötezer forint vissza nem térítendő támogatásban részesült. Az elismert 4.017.559 Ft összköltség 146.000 Ft műszaki ellenőri díjból, valamint 3.871.551 Ft a csökkenetett építési költségből áll. A mederburkolat helyreállításához a kivitelező cég kiválasztása szükséges, melynek érdekében az ajánlattételi eljárás 2021. augusztus 02-án kiírásra került.
Az ajánlattételi határidő lejártáig kettő (2) darab ajánlat került az ajánlatkérő részére benyújtásra. 
Egyik ajánlat alakilag hibás volt, miután az ajánlattételi felhívás szerint az ajánlattevőnek a pályázat elektronikus úton való benyújtásakor a tuzemeltetes@zalakaros.hu és a thatosag@zalakaros.hu e-mail címekre együttes megküldése került előírásra, mely elmulasztása az ajánlat érvénytelenségének jogkövetkezményét vonta maga után.
Az érvényes – és egyben a nyertes - ajánlatot tevő neve, címe és az ellenszolgáltatás összege:
[bookmark: _Hlk52973007]FUNDAXIS-3M Építőipari Korlátolt Felelősségű Társaság (székhely: 8640 Fonyód, Csend utca 5. telephely: 8800 Nagykanizsa, Ady E. u.11., ügyvezető: Subosits- Mórácz Csilla, teljesítésben közreműködő: Mórácz József). Ajánlat érvényessége: 30 nap
Vállalási ár:
	Nettó
	3.316.123 Ft.

	Áfa
	895.353 Ft.

	Bruttó
	4.211.477 Ft.



Határozati javaslat:
A Képviselőtestület
1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Torrens árok (Zalakaros 669 hrsz.) helyreállításához kapcsolódóan kivitelezési feladatok elvégzése” tárgyú ajánlattételi eljárásban a Rinoterra Kft. (székhely: 8800 Nagykanizsa, Téglagyári utca 20.) által benyújtott ajánlatot érvénytelennek, a FUNDAXIS-3M Építőipari Korlátolt Felelősségű Társaság (székhely: 8640 Fonyód, Csend utca 5. telephely: 8800 Nagykanizsa, Ady E. u.11.) által benyújtott ajánlatot érvényesnek nyilvánítja. 
2. Nyertes ajánlattevőként a FUNDAXIS-3M Építőipari Korlátolt Felelősségű Társaságot (székhely: 8640 Fonyód, Csend utca 5. telephely: 8800 Nagykanizsa, Ady E. u.11.) hirdeti ki bruttó 4.211.477 Ft ajánlati árral.
3. felhatalmazza a Polgármestert a vállalkozási szerződés megkötésére. 
4. Zalakaros Város Önkormányzata a vis maior pályázat kivitelezéséhez kapcsolódó pénzügyi fedezetet bruttó 3.871.551 Ft-ot pályázati forrásból, bruttó 339.926 Ft-ot önerőből a 2021. évi költségvetés terhére általános tartalékból biztosítja.
Határidő: 3. pont 2021. október 15.
Felelős: Novák Ferenc polgármester 
Operatív felelős: Hohl-Szabó Edina, projektmenedzser
Zalakaros, 2021. szeptember 9.				 
Novák Ferenc  				polgármester

Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.

